Moenie die 'Festival voor het Afrikaans' hierdie Junie in Nederland misloop nie!
Na die sukses van die eerste fees in 2011, vind die tweede Afrikaanse Fees (oftewel Festival voor het Afrikaans) in Nederland plaas op 13 Junie in De Melkweg in Amsterdam en van 14 tot 16 Junie 2013 in die Theater aan het Spui in Den Haag.
Ook hierdie keer is daar ’n sterk program met volop musiek, toneel en poÃ«sie, alles in
Afrikaans, en waar moontlik, voorsien van Nederlandse ondertitels. Die verrassende Radio Kalahari Orkes, bekendes soos David Kramer, Gert Vlok Nel en Helena Hettema, maar ook die beroemde Nederlandse sangers Stef Bos en Gerard van Maasakkers, sal ’n musikale ode bring aan Afrikaans.
Met hoog aangeskrewe digters en skrywers soos Antjie Krog, EtiÃ«nne van Heerden, Ena Jansen en Ronelda Kamfer uit Suid-Afrika is die literÃªre wÃªreld weereens goed verteenwoordig. ’n Boekemark van Naspers/NB-uitgewers is ook aanwesig om Nederlanders die kans te bied om self te ervaar dat Afrikaans glad nie moeilik is om te lees nie, en bovendien ’n besondere taal is.
Bo en behalwe ’n aantal uitsonderlike toneelstukke sal daar ook ’n kabaretvertoning wees van die komediant Emo Adams. ’n Nuutjie tydens die fees is dat daar deurlopend Suid-Afrikaanse films vertoon sal word, en daar is ook tyd ingeruim vir debat oor die films.
Die doel van die fees is om meer Nederlanders en Vlaminge entoesiasties te maak vir, en te verlei tot ’n taal wat sowel ’n unieke historiese as taalkundige band met Nederlands het. Afrikaans is bovendien ‘n springlewendige taal in meertalige Suid-Afrika: ‘n taal wat deur miljoene Suid-Afrikaners en NamibiÃ«rs, met liefde gepraat word, en deur vele as tweede of derde taal. Die Fees wil voorts vir Afrikaanstalige kunstenaars en skrywers ‘n podium bied waar hulle buite hul eie land kan optree, in hul eie taal, Afrikaans.
Carina Claassens het die feeslogo ontwerp. Die logo gee uitdrukking aan die gevarieÃ«rde herkoms van Afrikaans en die stempel wat Nederlands daarop gedruk het.
Vir die feesprogram kan u gaan na die webtuiste: www.festivalvoorhetafrikaans.nl.
Kaartjieverkope word behartig deur die Theater aan het Spui en begin op 1 Februarie: www.theateraanhetspui.nl.
Telefoniese verkope word ook behartig deur die Theater aan het Spui op +31(0)70-346-5272.
Die fees word voorafgegaan deur ’n egte (Afrikaanse) rock- en danskonsert by die Poppodium De Melkweg op 13 Junie in Amsterdam. ’n Vertoning wat jou sintuie sal prikkel. Verrassing is die sleutelwoord en Afrikaans vertoon homself in ’n heel ander soort gedaante. Kyk maar na die Suid-Afrikaanse groepe wat gaan optree: Bittereinder en Van Coke Kartel, Jack Parow en uit NamibiÃ«, die rapper Wambuseun.
Die kaartjieverkope vir die Melkwegkonsert begin vanaf 1 april bij die Melkweg: www.melkweg.nl.
Die fees word moontlik gemaak deur verskeie borge uit Suid-Afrika en Nederland. Die hoofborge uit Suid-Afrika is: Die Dagbreek Trust, die Afrikaanse TV-kanaal Kyknet, die Naspers-Voorsitterfonds, die Jan Marais Nasionale Fonds en First Cape Wines. Ook Zuid-Afrika Huis in Nederland ondersteun die fees finansieÃ«l.
Voor meer vrae oor die festival: info@festivalvoorhetafrikaans.nl
Wie Afrikaans leer ken laat haar nooit weer los nie!